खुलासा! ...तो इन गेंदबाजों से डरते रहे हैं एमएस धोनी, रोहित शर्मा और युवराज सिंह!  
एमएस धोनी विश्व क्रिकेट में लगभग हर गेंदबाज की पिटाई कर चुके हैं
युवराज सिंह ने वनडे करियर की शुरुआत चैंपियंस ट्रॉफी से की थी
रोहित शर्मा के नाम वनडे क्रिकेट में दो दोहरे शतक हैं
सबसे पहले बात करते हैं वर्ल्ड के नंबर वन फिनिशर रहे टीम इंडिया के विकेटकीपर बल्लेबाज महेंद्र सिंह धोनी की. जब धोनी से शो के होस्ट एलन विलिकिन्स ने पूछा कि उन्हें अपने करियर के दौरान किस गेंदबाज ने सबसे अधिक परेशान किया, तो धोनी ने पाकिस्तान के पूर्व तेज गेंदबाज शोएब अख्तर का नाम लिया. धोनी ने कहा कि शोएब अख्तर बहुत तेज गेंदबाजी करते थे. वह यॉर्कर भी कर सकते थे, बाउंसर भी कर सकते थे. उनकी गेंदबाजी को समझना आसान नहीं था. फिर भी उनके खिलाफ खेलने में बड़ा मजा आया.
चैंपियंस ट्रॉफी के पहले मैच में पाकिस्तान के खिलाफ विस्फोटक बल्लेबाज करके चर्चा के केंद्र में रहे युवराज सिंह ने पहले इस सवाल को टाल दिया. फिर जोर दिए जाने पर कहा कि उनको करियर के शुरुआती दौर में ऑस्ट्रेलिया के महान तेज गेंदबाज ग्लेन मैक्ग्रा को खेलने में बहुत परेशानी आई थी. गौरतलब है कि मैक्ग्रा को सटीक लाइन लेंथ के लिए जाना जाता था. युवी ने भी उनकी इसी खूबी का जिक्र करते हुए कहा कि मैक्ग्रा की बेहतरीन लाइन लेंथ के सामने रन बनाना बड़ी चुनौती होती थी.